Biełarusskaja Chrestomatija (Эпімах-Шыпіла)/Годы праносяцца… Сумная бледная…
Годы праносяцца… Сумная бледная
И пахіліўшы уніз галаву
Вяне ў цішы мая моладасьць бедная
Быццам той квет на лугу

Сэрцэ без ласк, без каханьня прыхільнага
Стыгне паволі ў грудзі;
Ні праясьненьня, ні шчасьця прымільнага
Сьледу німа ўперадзі

Недзе ў тумане былога далёкага
Мілая цень прамігне,
І ледзь на момэнт с пагляду глыбокага
Сэрцэ трывожна уздрыгне.

Сьлёзы надыйдуць, ды горда халодная
Цень лёгка счэзьне, і зноў
Сэрцэ сьціскае нура бязысходная
Стыгнуць і сьлёзы і кроў

Вершы Браніслава Эпімах-Шыпілы
Пераклады Браніслава Эпімах-Шыпілы
Пераклады з рускай мовы
Dubia
Творы 1925 года